VIGAN CITY --- Trahedya ti nagresultaan ti naragsak koma nga outing ti maysa a pamilya kalpasan a naki- head- on collision ti linuganan da a kotse iti partas bus idiay Barangay Paing, Bantay, Ilocos sur.
Maysa ti natay ken innem a nadundunor iti nasao nga aksidente pakairamanan dagiti bakasyunista nga agassawa manipud Canada ken maysa nga OFW manipud Singapore.
Nabigbig ti natay a ni Edgar Escobar, maysa a barangay kagawad idinto a dagiti nadundunor ket ni Mary Jane Escobar, naggapu idiay Singapore, Jocelyn Escobar Ursua ken asawana a ni Jose ken anak na a ni James, Marissa Escobar Macahilas ken ti asawana a ni Roel a naggapu idiay Canada, agpapada a taga Barangay Laslasong Norte, Sta. Maria, Ilocos Sur.
Batay sa imbestigasyon ti PNP- Bantay, nag- head- on collision ti partas bus nga agturong ti Manila a minaneho ni Mark Anthony Yamson, taga probinsiya ti Tarlac idi nag- overtake ti kotse a minaneho ni Roel Macahilas nga agpaamianan a direksiyon.
Gapu iti kinapigsa ti panagdinnungpar, napitpit ti sango ti kotse a nakayatan nga insigida ni Edgar ken fractures met ti sinagrap dagiti dadduma.
Ti nasao a pamilya Escobar ket mapan da koma agpasyar idiay Pagudpod, Ilocos Norte idi napasamak ti nakaam- ames nga aksidente.
Maag- agasan dagiti biktima idiay Metro Vigan Cooperative Hospital, Bantay ken Gabriela Silang General Hospital, Vigan City.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn